Idrætsklasserne i Team Danmarks Elitekommuner er en succes. Det mener både elever, lærere og forældre på de nuværende 38 idrætsskoler. Nu bakker regeringen også op om eliteklasserne. I dagens folkeskoleudspil foreslås det, at de gør eliteklasserne permanente. I Nordjylland kommer det til at gavne Sønderbroskolen i Aalborg. 13. august 2008 startede de med at have eliteklasser på skolen. I dag er der 6 eliteklasser fordelt over klassetrinnene 7., 8., og 9. klasse. De klasser kan nu se frem til at blive en permanent del af Sønderbroskolen. Regeringen fremhæver eliteidrætsklasserne under overskriften; Folkeskolen skal være med til at spotte, udvikle og udfordre elever med særlige talenter.

Referat:
I dagens udspil fra regeringen om folkeskolen er der fokus på talent, og derfor skal eliteidrætsklasserne væk fra forsøgsstadiet og gøres permanente fremover, og det kommer Sønderbroskolen i Aalborg til gode.